Aalborg Kongres og Kulturcenter og Aalborg Karneval inviterer i oktober til Horror Night.

Efter flere år med Horror Night i Aalborg Karnevals lokaler er der i år skaleret gevaldigt op, når Aalborg Karneval i samarbejde med Aalborg Kongres og Kulturcenter inviterer til gys og gru i kongrescentrets lokaler. To af dem, der fredag aften var ude for at lade sig skræmme, er Mikkel Andersen og Mathilde Linddahl. - Nu har jeg prøvet det et par gange før, så jeg er lidt mere vant til det end dem, jeg har gået med. Men de er gode. De gør det rigtig godt. Det er tæt på det niveau, hvor man er ved at overveje at tage en ble på, siger Mikkel Andersen. - Jeg fik i hvert fald pulsen op. Men jeg er også meget pivet med sådan noget. Jeg bliver nemt forskrækket, så hvis man godt kan lide sådan noget, er det i hvert fald noget, jeg vil anbefale, fortæller Mathilde Linddahl. Se reportagen fra vores udsendelse fredag 19.30 i vinduet øverst på siden.